Ad dagsordenens pkt. 5: Indkomne forslag fra bestyrelsen eller medlemmer:

**Forslag om ændring af vedtægtens §§ 4 og 7, så Trykkefrihedsselskabets formand fremover vælges af generalforsamlingen.**

Trykkefrihedsselskabets bestyrelse fremsætter hermed forslag til generalforsamlingen om ændring af vedtægtens §§ 4 og 7, så formanden for Trykkefrihedsselskabet fremover vælges af generalforsamlingen. Den nuværende valgperiode på 2 år opretholdes.

Det fremgår af vedtægtens § 7, at bestyrelsen konstituerer sig selv. På baggrund af det fremsatte forslag om at honorere Trykkefrihedsselskabets formand fuld tid, indstiller bestyrelsen, at det fremover er generalforsamlingen og ikke bestyrelsen, der vælger formanden.

Dette medfører ændring af vedtægtens §§ 4 og 7 der omhandler hhv. generalforsamlingen og bestyrelsen. I §4 om generalforsamlingen, indsættes som obligatorisk dagsordenspunkt ”Valg af formand”, således at

***§4.*** *Generalforsamlingen er foreningens højeste myndighed.

Ordinær generalforsamling afholdes hvert år i marts med følgende dagsorden:
Valg af dirigent.
Bestyrelsens beretning over det forløbne foreningsår.
Forelæggelse af regnskab for det forløbne og budget for det indeværende foreningsår til godkendelse.
Fastsættelse af kontingent for det kommende foreningsår.
Indkomne forslag fra bestyrelsen eller medlemmer.
Valg af 9 bestyrelsesmedlemmer og 2 suppleanter.
Valg af revisor.
Eventuelt.

Ekstraordinær generalforsamling skal indkaldes, når mindst 4 bestyrelsesmedlemmer eller mindst 1/4 af foreningens medlemmer ved skriftlig henvendelse herom til foreningens formand forlanger dette med angivelse af dagsorden. En således krævet ekstraordinær generalforsamling skal da på formandens foranledning afholdes i København inden 6 uger fra begæringens modtagelse.*

Ændres til:

***§4.*** *Generalforsamlingen er foreningens højeste myndighed.

Ordinær generalforsamling afholdes hvert år i marts med følgende dagsorden:
Valg af dirigent.
Bestyrelsens beretning over det forløbne foreningsår.
Forelæggelse af regnskab for det forløbne og budget for det indeværende foreningsår til godkendelse.
Fastsættelse af kontingent for det kommende foreningsår.
Indkomne forslag fra bestyrelsen eller medlemmer.
Valg af formand
Valg af 8 bestyrelsesmedlemmer og op til 3 suppleanter.
Valg af revisor.
Eventuelt.

Ekstraordinær generalforsamling skal indkaldes, når mindst 4 bestyrelsesmedlemmer eller mindst 1/4 af foreningens medlemmer ved skriftlig henvendelse herom til foreningens formand forlanger dette med angivelse af dagsorden. En således krævet ekstraordinær generalforsamling skal da på formandens foranledning afholdes i København inden 6 uger fra begæringens modtagelse.*

Af vedtægtens §7, 3. afsnit fremgår, at bestyrelsen konstituerer sig selv og af sin midte vælger en formand og en næstformand. Som en konsekvens af den foreslåede ændring af vedtægtens §4, så det fremover er generalforsamlingen, der vælger en formand, foreslår bestyrelsen, at ”en formand og” udgår af bestemmelsens 3. afsnit, 1. pkt.

Endvidere foreslår bestyrelsen, at overgangsbestemmelsen i §7, 2. afsnit udgår.

Herefter ændres:

***§7.*** *Foreningens ledelse varetages af en af generalforsamlingen for to år ad gangen valgt bestyrelse bestående af 9 medlemmer, som alle skal være personlige medlemmer af foreningen, og hvoraf henholdsvis 4 eller 5 er på valg i de ulige/lige år. Genvalg kan finde sted.
I overgangsåret 2010 anses de 4  bestyrelsesmedlemmer, der opnår flest stemmer for valgt for en 2-årig  periode, mens de  øvrigt valgte 5 medlemmer til bestyrelsen anses for valgt for en 1-årig periode.
Herudover vælges der 2 suppleanter for en 1-årig periode. Suppleanter deltager i bestyrelsesmøderne, men har ikke stemmeret
Bestyrelsen vælger af sin midte en formand og en næstformand. Bestyrelsen er beslutningsdygtig, når mindst 5 medlemmer er til stede og herunder enten formanden eller næstformanden. Dens beslutninger træffes ved simpel majoritet. Ved stemmelighed er formandens stemme udslaggivende. Bestyrelsen kan meddele kontingentfrihed.. Ved stemmelighed er formandens stemme udslaggivende. Bestyrelsen kan meddele kontingentfrihed.*

til:

***§7.*** *Foreningens ledelse varetages af en af generalforsamlingen for to år ad gangen valgt bestyrelse bestående af 9 medlemmer, som alle skal være personlige medlemmer af foreningen, og hvoraf henholdsvis 4 eller 5 er på valg i de ulige/lige år. Genvalg kan finde sted.
Herudover vælges der 2 (op til 3) suppleanter for en 1-årig periode. Suppleanter deltager i bestyrelsesmøderne, men har ikke stemmeret
Bestyrelsen vælger af sin midte en næstformand. Bestyrelsen er beslutningsdygtig, når mindst 5 medlemmer er til stede og herunder enten formanden eller næstformanden. Dens beslutninger træffes ved simpel majoritet. Ved stemmelighed er formandens stemme udslaggivende. Bestyrelsen kan meddele kontingentfrihed.*

Den i 3. pkt. indsatte parentes erstatter den nuværende formulering, hvorefter der vælges 2 suppleanter, såfremt generalforsamlingen vedtager bestyrelsens forslag til ændring af vedtægten, så generalforsamlingen fremover kan vælge op til 3 suppleanter til bestyrelsen.

Bestyrelsen indstiller at generalforsamlingen vedtager den foreslåede vedtægtsændring.